Nicolas Sarkozy
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Nicolas Sarkozy, KOGF GCB (Frinanses: [nikɔla saʁkɔzi] ( pamati-a); natawo nga Nicolas Paul Stéphane Sarközy de Nagy-Bocsa; 28 Enero 1955) usa nga Franses nga politiko nga amo an nagsirbe nga Mangulo han Fransya ngan ex officio nga Igkasi-Prinsipe han Andorra tikang 16 Mayo 2007 tubtob 15 Mayo 2012.
Ugsa han iya pagin-mangulo, hiyá an nanguna han Union pour un mouvement populaire (UMP) nga partido. Didâ han kan Jacques Chirac ikaduha nga panahon hin pagin-mangulo, hiyá an nag-alágad nga Ministro han Interyor gawas han panahón ha namumutnga han Marso 2004 ngan Mayo 2005 han hiyá amo an ministro hin Pananalapî. Tikang han 1983 tubtob 2002, hi Sarkozy alkalde gihapon han Neuilly-sur-Seine, usá han mga gi-rikohi nga mga mga komyun han Fransya. Hiyá an Ministro han Presupuesto han gobyerno ni Édouard Balladur (1993–95) han kataposán nga panahón hin pagmangulo ni François Mitterrand.
Han iya panahón, inmatúbang hiyá han urhe-han-dekada-2000 nga krisis hin pananalapî (nga ginsundan hin recession ngan an krisis hin pangútang nga dinangatan) ngan han Arabo nga Primavera (labi na ha Tunisia, Libya, ngan Syria). Nag-asawa hiyá han Italyana-Franses nga magkaranta-nga-magsusurat-hin-kanta Hnga hi Carla Bruni han 2 Pebrero 2008 ha Palasyo han Élysée ha Paris. Ha mga butang panlangyaw, nagsáad hi Sarkozy hin pagpadig-on han entente cordiale upod han Reino Unido[1] ngan haruharani nga pakigburublig han Estados Unidos.[2]
Didâ han 2012 nga pinili-ay, an Sosyalista nga kandidato nga hi François Hollande nagpirde kan Sarkozy hin 3.2% nga paglátak.[3] Katapos han pagbiyà han ofisyo han pagka-mangulo, nagsáad hi Sarkozy nga magretiro tikang públiko nga panginabuhi ugsa hiyá bumalik han Septyembre 2014, nga napílì hin utro nga mamunò han UMP (nga ginngaranan hin bag-o nga Les Républicains in 2015).[4][5][6] Han 2 Hulyo 2014, ginkiha hi Sarkozy hin pangurákot han Franses nga mga piskal.[7] Han 2016, dinmalagan hiyá han Republikano nga primarya nga pinili-ay hin pagkamangulo, ngan napirde hiyá han syahan nga vuelta.
Mga pinanbasaran[igliwat | Igliwat an wikitext]
- ↑ Byers, David (26 Marso 2008). "Nicolas Sarkozy calls for 'Franco-British brotherhood' as state visit begins". The Times. UK. Ginkuhà 26 Marso 2008.
- ↑ Anderson, John Ward and Molly Moore; "Sarkozy Wins, Vows to Restore Pride in France", Washington Post, 7 Mayo 2007
- ↑ "Results of the French Presidential Election". – Franses nga Ministeryo han Interyor. Hi Hollande nakakúhà hin 18,000,668 ka votos, samtang hi Sarkozy nakakúhà hin 16,860,685 ka votos.
- ↑ Allen, Peter (7 Mayo 2012). "'I love life too much to be bitter': Sarkozy confirms he will quit politics for good and says he wants people to 'leave me alone'". Daily Mail.
- ↑ Sage, Alexandria; John, Mark (19 Septyembre 2014). "Sarkozy returns to politics, offers France new start". Reuters. Paris. Ginhipos tikang han orihinal han 2015-11-27. Ginkuhà 2017-11-28.
- ↑ Willsher, Kim (29 Nobyembre 2014). "Nicolas Sarkozy elected to head French opposition party in comeback bid". The Guardian. Paris.
- ↑ "Former French President Sarkozy denies charges of corruption and influence peddling". France News.Net. Ginhipos tikang han orihinal han 2014-07-14. Ginkuhà 2 Hulyo 2014. Italic or bold markup not allowed in:
|publisher=(help)
Mga sumpay ha gawas[igliwat | Igliwat an wikitext]
- Websayt han UMP, an partido ni Sarkozy Archived 2015-05-21 at the Wayback Machine.
- Nicolas Sarkozy Archived 2021-03-05 at the Wayback Machine.–Opisyal nga websayt
- Supporters de Sarkozy–Opisyal nga websayt han mga nasuporta kan Nicolas Sarkozy
- CS1 errors: markup
- Angay ighubad
- Mga pakli nga nagamit hin infobox officeholder nga mayda waray masabtan nga mga parameter
- Webarchive template wayback links
- Fransya
- Biyograpiya
- Politika
- Mga Mangulo han Fransya
- Mga Franses nga ministeryo han interior
- Mga api han Union pour un Mouvement Populaire
- Mga candidato para han Franses nga pinili-ay han pagkapresidente, 2007
- Mga alumni han Sciences Po
- Mga Franses nga Katoliko Romano
- Mga Katoliko Romano nga politiko
- Mga mulupyo han Paris
- Mga Hungarian-Franses nga mga tawo
- Mga nobilidad Hungaryo
- Mga etniko nga Hungaryo nga mga politiko ha gawas han Hungarya
- Mga natawo han 1955
- Mga buhi nga tawo
bos_Latn war_Latn war_Latn war_Latn war_Latn war_Latn war_Latn eng_Latn eng_Latn war_Latn eng_Latn war_Latn eng_Latn eng_Latn eng_Latn war_Latn eng_Latn eng_Latn war_Latn cat_Latn war_Latn war_Latn nld_Latn war_Latn ceb_Latn ces_Latn war_Latn war_Latn fra_Latn war_Latn war_Latn war_Latn ceb_Latn ceb_Latn war_Latn war_Latn war_Latn war_Latn war_Latn